**Príloha č. 2 Zmluva o dielo - návrh**

**Zmluva o dielo**

uzatvorená v zmysle § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len “Obchodný zákonník”) a zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len “ZVO”)

(ďalej v texte len “*Zmluva*”)

**I.**

**Zmluvné strany**

* 1. **Objednávateľ: Obec Rakytník**

Sídlo: Rakytník 15, 980 21 Bátka

Zastúpený: Ján Rencsok, starosta

IČO: 00649970

DIČ: 2021275784

bankové spojenie: Všeobecná úverová banka, a.s.

číslo účtu vo formáte IBAN: SK19 0200 0000 0000 2112 3392

(*ďalej len „Objednávateľ“)*

**1.2 Zhotoviteľ: .............**

Sídlo: ..............

Zastúpený: ..............

Telefón: .....................

E-mail: ......................

IČO: .......................

DIČ:.....................

**IČ DPH:** .................

Bankové spojenie: ......................

Číslo účtu vo formáte IBAN: ..................

(*ďalej len „Zhotoviteľ“)*

**II.**

**Predmet zmluvy**

* 1. Zhotoviteľ sa zaväzuje zhotoviť dielo „Verejný vodovod“ – objekt – zásobné potrubie a výdajný stojan.
  2. Predmet zmluvy je detailne špecifikovaný v Prílohe č. 1 tejto Zmluvy tvoriacej neoddeliteľnú súčasť tejto Zmluvy.
  3. Zhotoviteľ sa zaväzuje realizovať pre Objednávateľa predmet Zmluvy podľa podmienok dohodnutých v tejto Zmluve, a to v množstve a cenách uvedených v tejto Zmluve.
  4. Zhotoviteľ potvrdzuje, že sa v plnom rozsahu oboznámil s rozsahom a povahou predmetu Zmluvy, že sú mu známe technické a kvalitatívne podmienky jeho realizácie a že disponuje s takými kapacitami a odbornými znalosťami, ktoré sú k realizácii Projektu potrebné.
  5. Predmet obstarania bude realizovaný na základe rozhodnutia o schválení žiadosti o poskytnutie nenávratného finančného príspevku č. SEP-IMRK4-2020/003357-004, kód projektu v ITMS2014+: NFP312060ANR6 schválený v rámci výzvy s kódom č. OPLZ-PO6-SC611-2020-1

**III.**

**Práva a povinnosti objednávateľa a zhotoviteľa**

* 1. Uzavretím tejto Zmluvy Zmluvné strany prejavujú svoju vôľu vzájomne spolupracovať pri realizácii predmetu Zmluvy v súlade s nižšie uvedenými podmienkami pričom sa zaväzujú poskytnúť si vzájomnú súčinnosť nevyhnutnú pre riadne plnenie tejto Zmluvy.
  2. Práva a povinnosti Objednávateľa
* Objednávateľ je oprávnený kontrolovať plnenie predmetu Zmluvy v každom stupni jeho realizácie. Ak pri kontrole zistí, že Zhotoviteľ porušuje svoje povinnosti, má právo žiadať, aby Zhotoviteľ odstránil vady vzniknuté vadnou realizáciou predmetu Zmluvy a ďalej ho zhotovoval riadne. V prípade, že Zhotoviteľ v primeranej, písomne Zmluvnými stranami odsúhlasenej dobe, nesplní svoju povinnosť, má Objednávateľ právo odstúpiť od Zmluvy.
* Objednávateľ je povinný bezodkladne informovať Zhotoviteľa o okolnostiach, resp. prekážkach, ktoré môžu brániť Zhotoviteľovi riadne plniť predmet Zmluvy.
* Objednávateľ je tiež povinný informovať Zhotoviteľa s dostatočným predstihom o technických a iných problémoch, ktoré bránia realizovať predmet Zmluvy v plánovanom termíne.
* Objednávateľ je povinný uhradiť cenu dohodnutú v čl. V., bod 5.1.
* Objednávateľ požaduje dodržiavať pri realizácii stavebného diela vyhlášku č. 373/1990 Z.z. o bezpečnosti práce a technický zariadení pri stavebných prácach a s ňou súvisiacich noriem a predpisov
* Objednávateľ a stavebný dozor bude vykonávať občasný technický dozor v priebehu realizácie stavebného diela a sledovať, či sa práce vykonávajú podľa dohodnutých podmienok a technických noriem.
  1. Práva a povinnosti Zhotoviteľa
  + Zhotoviteľ sa zaväzuje dielo zrealizovať v prvotriednej kvalite a v zmysle platných noriem a predpisov.
  + Zhotoviteľ prevezie materiál a techniku potrebnú na realizáciu diela na miesto realizácie diela na vlastné náklady a nebezpečenstvo.
  + Zhotoviteľ znáša nebezpečenstvo škody na diele v rozsahu predmetu plnenia zmluvy.
  + Zhotoviteľ zodpovedá za čistotu a poriadok na stavenisku. Je povinný odstraňovať odpady a nečistoty vzniknuté z jeho prác podľa Zákona o odpadoch č. 79/2015 Z.z. Zhotoviteľ odstráni ihneď a na vlastné náklady znečistenie verejnej komunikácie, ktoré je výsledkom jeho činnosti.
  + Zhotoviteľ je povinný odovzdať vypratané stavenisko dňom preberacieho konania objednávateľovi.
  + Zhotoviteľ je povinný objednávateľa upozorniť na riziká vyplývajúce z činností, ktoré v priestoroch objednávateľa bude vykonávať.
  + Zhotoviteľ je povinný pohybovať sa po stavenisku len vo vymedzených priestoroch, je povinný dbať na svoju bezpečnosť a neohroziť pri tom bezpečnosť iných osôb ani majetok objednávateľa ani iných osôb. Zhotoviteľ si je vedomý, že realizácia stavebných prác bude vykonávaná na verejne prístupných miestach s výskytom inžinierskych sietí. Zhotoviteľ je povinný počas realizácie používať určené a predpísané dočasné dopravné značenie.
  + Zhotoviteľ zodpovedá počas vykonania diela za bezpečnosť, ochranu zdravia pri práci a požiarnu ochranu vlastných pracovníkov a osôb pohybujúcich sa na stavenisku.
  + Zhotoviteľ sa zaväzuje na svoje náklady odstrániť v priebehu realizácie predmetu zmluvy ním spôsobené závady na úseku bezpečnosti a ochrany zdravia pri práci a ochrane pred požiarmi.
  + Stavbyvedúcim zhotoviteľa bude: ......................
  + Zhotoviteľ je povinný viesť stavebný denník, revízne správy, atesty, doklady o zneškodnení a uložení odpadov a iné správy, ako aj doklady a dokumenty súvisiace s plnením predmetu Zmluvy v súlade so stavebným zákonom. Absencia niektorého z týchto dokladov je dôvodom pre nezačatie preberacieho konania.
  + Zhotoviteľ sa zaväzuje, že bude rešpektovať zmeny v zmluve o poskytnutí nenávratného finančného príspevku vplývajúce na Zmluvu o dielo a následne pristúpi k rokovaniu o zmene Zmluvy o dielo formou dodatku.
  + Zhotoviteľ je povinný strpieť výkon kontroly /auditu/ overovania súvisiaceho s dodaním predmetu zákazky a to kedykoľvek počas platnosti a účinnosti predmetnej Zmluvy o poskytnutí NFP vykonávaný v súlade s príslušnými právnymi predpismi SR a EU oprávnenými osobami, v súlade s príslušnými právnymi predpismi SR a ES, a poskytnúť im všetku potrebnú súčinnosť.

**IV.**

**Čas plnenia zmluvy**

* 1. Zhotoviteľ je povinný začať s vykonávaním realizácie predmetu Zmluvy v lehote do 10 dní odo dňa prevzatia staveniska. Na prevzatie staveniska bude zhotoviteľ objednávateľom písomne vyzvaný najneskôr do 10 dní po doručení oznámenia o schválení procesu verejného obstarávania poskytovateľom finančných prostriedkov. Zhotoviteľ sa zaväzuje poskytnúť plnenie predmetu Zmluvy v lehote do 12 mesiacov odo dňa prevzatia staveniska. V prípade nedodržania termínov podľa tohto bodu Objednávateľ tieto skutočnosti bude považovať za porušenie zmluvných podmienok.
  2. Dodržiavanie termínu podľa bodu 4.1 tohto článku Zmluvy je podmienené riadnym a včasným spolupôsobením Objednávateľa (poskytnutím súčinnosti Objednávateľa) dohodnutým v tejto Zmluve.
  3. V prípade, že Zhotoviteľ mešká s poskytnutím plnení podľa tejto Zmluvy z dôvodov nie na strane Objednávateľa, resp. nie z dôvodov vyššej moci, má Objednávateľ právo žiadať náhradu škody, pričom Zmluva zostáva v platnosti. Objednávateľ určí Zhotoviteľovi primeraný dodatočný čas plnenia Zmluvy a vyhlási, že po prípadnom bezvýslednom uplynutí tejto lehoty uplatní sankcie a odstúpi od Zmluvy**.**

**V.**

**Cena**

* 1. Cena diela je stanovená na základe cenovej ponuky Zhotoviteľa ako úspešného uchádzača v zadaní zákazky s nízkou hodnotou v zmysle ZVO.

Cena bez DPH: .................. DPH

DPH 20%: .................. DPH

**Cena s DPH: .................. eur**

slovom: ..........................................................

Položkovitý rozpočet je neoddeliteľnou súčasťou tejto Zmluvy ako príloha č. 1.

* 1. Cena dohodnutá v bode 5.1 kryje náklady potrebné na vybudovanie funkčného diela, dodržanie zmluvne dohodnutých kvalitatívnych, dodacích a platobných podmienok podľa tejto zmluvy. Cena je konečná, platná po celú dobu trvania platnosti tejto Zmluvy a nie je možné ju meniť.

**VI.**

**Platobné podmienky**

* 1. Verejný obstarávateľ neposkytne zhotoviteľovi preddavky. Úhrada ceny diela bude vykonaná bankovým prevodom na základe predloženia faktúry za vykonané dodávky a práce po ukončení diela.
  2. Zhotoviteľ bude vo faktúre účtovať DPH podľa právnych predpisov.
  3. Faktúra bude obsahovať tieto údaje:
* označenie „faktúra“, číslo faktúry
* názov a adresa zhotoviteľa a objednávateľa
* číslo Zmluvy o dielo
* označenie banky a čísla účtu zhotoviteľa a objednávateľa
* deň vystavenia a odoslania faktúry, deň zdaniteľného plnenia a lehotu splatnosti
* platné IČO a IČ DPH objednávateľa a zhotoviteľa
* miesto dodania
* základ dane, jednotková cena bez dane
* uplatnená sadzba dane a výška dane v EUR
* fakturovaná suma celkom (základ dane + DPH)
  1. Splatnosť faktúry je 60 dní odo dňa doručenia faktúry Objednávateľovi a to po protokolárnom prevzatí stavebných prác. Súčasťou faktúry bude obojstranne potvrdený doklad o vykonaní prác vo forme protokolu.
  2. V prípade, že zhotoviteľ odovzdá dielo s drobnými vadami a nedorobkami, ktoré sú uvedené v protokole o odovzdaní a prevzatí diela, zadrží objednávateľ z čiastky, uvedenej v konečnej faktúre 10% z ceny diela ako zádržné do doby odstránenia všetkých vád a nedorobkov.
  3. Objednávateľ uvoľní zádržné do 3 pracovných dní od dátumu podpísania zápisu o odstránení všetkých vád a nedorobkov. Zhotoviteľ nemá nárok na úrok zo zádržného.

**VII.**

**Záručná doba – zodpovednosť za vady - pokuty**

* 1. Zhotoviteľ zodpovedá za to, že predmet diela je zhotovený v súlade s podmienkami tejto zmluvy a že počas záručnej doby bude mať vlastnosti dohodnuté v tejto zmluve. Zhotoviteľ nezodpovedá za vady diela spôsobené chybným zaobchádzaním s dielom Objednávateľom po prevzatí diela.
  2. Zhotoviteľ odovzdá dielo bez závad a nedorobkov.
  3. Zhotoviteľ zodpovedá aj za tzv. skryté vady, ktoré sa prejavili po odovzdaní diela.
  4. Zmluvné strany sa dohodli na záručnej dobe 60 mesiacov. Záručná doba začína plynúť dňom protokolárneho odovzdania a prevzatia diela. Záručná doba sa nevzťahuje na vady, ktoré boli zapríčinené objednávateľom alebo treťou osobou.
  5. Plynutie záručnej doby na dotknutú časť diela sa preruší dňom uplatnenia práva objednávateľa na odstránenie vád (dňom doručenia reklamácie).
  6. Vadou sa rozumie odchýlka v kvalite, rozsahu a parametroch diela, stanovených v tejto zmluve.
  7. Objednávateľ sa zaväzuje, že reklamáciu vady diela uplatní bezodkladne po jej zistení, a to písomnou formou Zhotoviteľovi.
  8. Skryté vady sú tie, ktoré objednávateľ nemohol zistiť pri odovzdaní a prevzatí diela, a ktoré sa vyskytnú v záručnej lehote. Tieto vady je objednávateľ povinný reklamovať u zhotoviteľa bezodkladne po ich zistení písomnou formou do rúk oprávneného zástupcu zhotoviteľa.
  9. Zhotoviteľ je povinný reagovať na reklamáciu do 3 pracovných dní po jej obdržaní a dohodnúť s objednávateľom spôsob a primeranú lehotu odstránenia reklamovanej vady.
  10. Zhotoviteľ sa zaväzuje odstrániť reklamovanú vadu v čo najkratšom technicky možnom čase.
  11. Ak je predmetom reklamácie havarijný stav, zhotoviteľ je povinný zabezpečiť bezodkladné odstránenie reklamovanej skrytej vady.
  12. Ak sa ukáže, že vada predmetu plnenia je neopraviteľná, zaväzuje sa zhotoviteľ v rámci odstránenia vady dodať a zabudovať rovnaký náhradný predmet plnenia.
  13. Po odstránení vád a nedorobkov zistených pri odovzdaní a prevzatí diela a po odstránení reklamovaných skrytých vád pripraví zhotoviteľ záznam, ktorý potvrdia zodpovední zástupcovia zhotoviteľa a objednávateľa.
  14. V zmysle čl. 4.1 tejto zmluvy sa zhotoviteľ zaviazal dokončiť a odovzdať objednávateľovi dielo do 12 mesiacov od zadania zákazky. Zmluvné strany sa dohodli, že v prípade omeškania s odovzdaním diela podľa harmonogramu zaplatí zhotoviteľ objednávateľovi zmluvnú pokutu vo výške 0,05 % z hodnoty diela za každý deň omeškania.
  15. V prípade využitia subdodávateľov je Zhotoviteľ oprávnený zmeniť subdodávateľa len s predchádzajúcim písomným súhlasom Objednávateľa. Žiadosť o zmenu subdodávateľa písomne predkladá Zhotoviteľ Objednávateľovi minimálne 5 pracovných dní pred plánovaným dátumom zmeny subdodávateľa.
  16. Zhotoviteľ je v súlade s §41 ZVO povinný uvádzať aktuálne údaje o svojich subdodávateľoch, údaje o osobách oprávnených konať za subdodávateľov v rozsahu meno a priezvisko, adresa pobytu, dátum narodenia, údaje o predmete subdodávky a podiele subdodávateľa na celkovej realizácii Diela. Tieto informácie uvádza Zhotoviteľ v Prílohe č.2 tejto Zmluvy. Zhotoviteľ je povinný požadovať od subdodávateľov poskytovanie aktuálnych údajov podľa predchádzajúcej vety a je povinný bezodkladne poskytovať aktualizované údaje Objednávateľovi. Ak Zhotoviteľ hodlá zmeniť subdodávateľa počas trvania Zmluvy, je povinný spolu so žiadosťou o zmenu subdodávateľa poskytnúť Objednávateľovi všetky údaje podľa tohto odstavca a doklady preukazujúce splnenie podmienok účasti týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky. Navrhovaný subdodávateľ musí byť oprávnený dodávať tovar, poskytovať služby, resp. vykonávať stavebné práce v rozsahu predmetu subdodávky.
  17. V prípade porušenia povinností Zhotoviteľa týkajúcich sa subdodávateľov a ich zmeny sa toto porušenie považuje za podstatné porušenie Zmluvy a Objednávateľ má právo:
* odstúpiť od zmluvy
* má nárok na zmluvnú pokutu vo výške 1% z hodnoty diela za každé porušenie povinností uvedených v tomto bode

**VIII.**

**Ďalšie zmluvné dojednania**

* 1. Všetky oficiálne oznámenia medzi Zmluvnými stranami na základe tejto Zmluvy, budú uvedené v liste, podpísanom oprávneným zástupcom Zmluvnej strany, ktorá oznámenie odosiela e-mailom, ktorý bude bezprostredne potvrdený zaslaním listu. Všetky oznámenia budú zasielané doporučeným listom s doručenkou, resp. doručené iným preukazným spôsobom, na adresy uvedené v záhlaví tejto Zmluvy.
  2. Všetky spory, ktoré vzniknú z tejto Zmluvy, vrátane sporov o jej platnosť, výklad alebo ukončenie sa Zmluvné strany zaväzujú prednostne riešiť vzájomnými zmierovacími rokovaniami a dohodami. V prípade, že sa vzájomné spory Zmluvných strán vzniknuté v súvislosti s plnením záväzkov podľa Zmluvy alebo v súvislosti s ňou nevyriešia, Zmluvné strany sa dohodli a súhlasia, že všetky spory vzniknuté zo Zmluvy, vrátane sporov o jej platnosť, výklad alebo ukončenie, budú riešené na miestne a vecne príslušnom súde Slovenskej republiky podľa právneho poriadku Slovenskej republiky.
  3. Za okolnosti vylučujúce zodpovednosť Zmluvných strán podľa tejto Zmluvy sa považuje prekážka, ktorá nastala nezávisle od vôle Zmluvnej strany a bráni jej v splnení jej povinnosti, ak nemožno rozumne predpokladať, že by Zmluvná strana túto prekážku alebo jej následky odvrátila alebo prekonala, a ďalej že by v čase vzniku záväzku túto prekážku predvídala. Účinky vylučujúce zodpovednosť sú obmedzené iba na dobu dokiaľ trvá prekážka, s ktorou sú tieto účinky spojené. Zodpovednosť Zmluvnej strany nevylučuje prekážka, ktorá nastala až v čase, keď bola Zmluvná strana v omeškaní s plnením svojej povinnosti, alebo vznikla z jej hospodárskych pomerov.
  4. Zmeny a doplnenia tejto zmluvy je možné realizovať v súlade s §18 ZVO. Akékoľvek zmeny alebo doplnenia tejto Zmluvy možno uskutočniť len písomne vo forme dodatku(ov) k Zmluve, podpísanými oprávnenými zástupcami Zmluvných strán, inak je zmena či doplnenie Zmluvy neplatné.
  5. Táto zmluva podlieha podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov povinnému zverejneniu. Zhotoviteľ berie na vedomie povinnosť Objednávateľa na zverejnenie tejto zmluvy ako aj jednotlivých faktúr vyplývajúcich z tejto zmluvy a svojim podpisom dáva súhlas na zverejnenie tejto zmluvy vrátane prílohy v plnom rozsahu.
  6. Zmluva so Zhotoviteľom nadobúda platnosť dňom podpisu oboch zmluvných strán a účinnosť po splnení odkladacej podmienky, ktorá spočíva v tom že:

a) dôjde k schváleniu verejného obstarávania poskytovateľom pomoci.

**IX.**

**Trvanie zmluvy a ukončenie zmluvného vzťahu**

* 1. Riadne ukončenie zmluvného vzťahu zo Zmluvy nastane splnením záväzkov Zmluvných strán.
  2. Mimoriadne ukončenie zmluvného vzťahu vyplývajúceho zo Zmluvy nastáva dohodou Zmluvných strán v písomnej forme alebo odstúpením od Zmluvy. V prípade akéhokoľvek spôsobu skončenia zmluvného vzťahu medzi Objednávateľom a Zhotoviteľom, Objednávateľ vysporiada pohľadávky Zhotoviteľa
  3. Od Zmluvy môže ktorákoľvek zo Zmluvných strán odstúpiť v prípadoch podstatného porušenia Zmluvy.
  4. Na účely Zmluvy sa za podstatné porušenie Zmluvy sa považuje aj:

a) preukázané porušenie právnych predpisov SR v rámci realizácie predmetu Zmluvy súvisiacich s činnosťou Zmluvných strán;

b) zastavenie realizácie predmetu Zmluvy z dôvodov na strane Zhotoviteľa, pričom toto zastavenie realizácie predmetu Zmluvy nie je z dôvodov na strane Objednávateľa;

c) vyhlásenie konkurzu alebo reštrukturalizácie na majetok Zhotoviteľa alebo Objednávateľa, resp. zastavenie konkurzného konania pre nedostatok majetku, alebo vstup Zhotoviteľa do likvidácie;

d) opakované dodanie predmetu Zmluvy alebo jeho časti od Zhotoviteľa s vadami (vady v množstve, v akosti, vo vyhotovení, v dodaní iného tovaru ako určuje Zmluva, vady v dokladoch potrebných k užívaniu) a s právnymi vadami,

e) dodanie predmetu Zmluvy alebo jeho časti Zhotoviteľom v omeškaní voči lehote plnenia zmysle bodu 4.1 Zmluvy,

f) opakované porušenie záväzkov Zmluvných strán vyplývajúcich z tejto Zmluvy.

* 1. V prípade podstatného porušenia Zmluvy je Zmluvná strana oprávnená od Zmluvy odstúpiť bez zbytočného odkladu po tom, ako sa o tomto porušení dozvedela. V prípade nepodstatného porušenia zmluvy je Zmluvná strana oprávnená odstúpiť, ak strana, ktorá je v omeškaní, nesplní svoju povinnosť ani v dodatočnej primeranej lehote, ktorá jej na to bola poskytnutá. Aj v prípade podstatného porušenia Zmluvy je Zmluvná strana oprávnená postupovať ako pri nepodstatnom porušení Zmluvy. V tomto prípade sa takéto porušenie Zmluvy bude považovať za nepodstatné porušenie Zmluvy.
  2. Odstúpenie od Zmluvy je účinné dňom doručenia písomného oznámenia o odstúpení od Zmluvy druhej Zmluvnej strane.
  3. Odstúpením od Zmluvy zanikajú všetky práva a povinnosti strán zo Zmluvy okrem nárokov na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto Zmluvy a poskytovaní záruky a zodpovednosti za vady tých častí predmetu Zmluvy, ktoré boli do odstúpenia zrealizované.
  4. Vysporiadanie pohľadávok z titulu odstúpenia od Zmluvy:

a) časť dodaného a zhotoveného predmetu Zmluvy a uhradená Objednávateľom zostáva vlastníctvom Objednávateľa,

b) Objednávateľ je ďalej povinný uhradiť Zhotoviteľovi cenu tých častí predmetu Zmluvy, ktoré boli dodané, zhotovené, resp. poskytnuté a prebraté objednávateľom do dňa nadobudnutia účinnosti odstúpenia od Zmluvy,

c) Zhotoviteľ vystaví vyúčtovaciu faktúru do 21 dní od nadobudnutia účinnosti odstúpenia od Zmluvy. Pre splatnosť faktúry sa primerane uplatnia ustanovenia Čl. V. tejto Zmluvy.

**X.**

**Osobitné podmienky plnenia zmluvy – uplatnenie sociálneho aspektu**

* 1. Objednávateľ v súlade so všeobecne záväznými podmienkami Zmluvy o poskytnutí NFP (č. 3.25) určil osobitné podmienky plnenia zmluvy, ktoré sa týkajú sociálnych aspektov.
  2. Zhotoviteľ sa zaväzuje, že na dobu realizácie stavebných prác **zamestná** podľa zákona č. 311/2001 Z.z. (Zákonník práce) **minimálne dve osoby** spĺňajúce kumulatívne nasledovné predpoklady:

1. patria k marginalizovanej rómskej komunite, a zároveň
2. sú dlhodobo nezamestnaní v zmysle §8 zákona č. 5/2004 Z.z. o službách zamestnanosti a o zmene a doplnení niektorých zákonov.
   1. Pri hľadaní vhodných uchádzačov o zamestnanie spĺňajúcich kumulatívne predpoklady podľa písm. a) a b) vyššie poskytne Objednávateľ Zhotoviteľovi potrebnú súčinnosť spočívajúcu v predložení zoznamu osôb, ktoré tieto predpoklady spĺňajú. Splnenie predpokladov uchádzačmi o zamestnanie podľa písm. a) a b) vyššie sa preukáže čestným vyhlásením uchádzača o zamestnanie o tom, že patrí k marginalizovanej rómskej komunite (podmienka podľa písm. a) vyššie) a relevantným potvrdením, ktorým sa preukáže, že uchádzač o zamestnanie je nezamestnaný napr. potvrdenie príslušného úradu práce o zaradení uchádzača do evidencie uchádzačov o zamestnanie resp. do evidencie dlhodobo nezamestnaných (podmienka podľa písm. b) vyššie). Ak Zhotoviteľ nevyberie zo zoznamu osôb predloženého Objednávateľom vhodného uchádzača o zamestnanie, je Zhotoviteľ oprávnený zamestnať iné osoby spĺňajúce kumulatívne predpoklady podľa písm. a) a b) vyššie.
   2. Preukázanie splnenia povinnosti Zhotoviteľa zamestnať minimálne dve osoby spĺňajúce predpoklady podľa písm. a) a b) uvedené vyššie bude predložením dokumentov preukazujúcich jej splnenie napr. pracovná zmluva, dohoda o vykonaní práce a pod., vrátane čestných prehlásení uchádzačov o zamestnanie, potvrdenia z príslušného úradu práce, súhlasov uchádzačov o zamestnanie so spracovaním osobných údajov a pod.
   3. V prípade nesplnenia vyššie uvedenej povinnosti je úspešný uchádzač povinný zaplatiť verejnémuobstarávateľovi zmluvnú pokutu vo výške 50,00 eur za každý deň nesplnenia tejto povinnostia osobu.

**XI.**

**Záverečné ustanovenia**

* 1. Na vzťahy neupravené touto Zmluvou sa vzťahujú príslušné ustanovenia Zákona o verejnom obstarávaní v platnom znení , Obchodného zákonníka a súvisiace právne predpisy.
  2. Neoddeliteľnú súčasť tejto zmluvy tvoria Príloha č. 1 Ocenený výkaz výmer a príloha č. 2 Informácie o subdodávateľoch.
  3. Platnosť zmluvy skončí ukončením predmetu Zmluvy.
  4. Zmeny a doplnky zmluvy môžu byť uskutočnené len formou písomného dodatku uzavretého na základe vzájomnej dohody zmluvných strán.
  5. Zmluvné strany výslovne prehlasujú, že táto zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú
  6. V prípade, ak niektoré ustanovenie tejto Zmluvy je alebo sa stane neplatným alebo neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v takom prípade zaväzujú dodatkom k tejto Zmluve nahradiť neplatné alebo neúčinné ustanovenie ustanovením platným alebo účinným znením, ktoré čo najlepšie zodpovedá pôvodne zamýšľanému účelu ustanovenia neplatného alebo neúčinného. Do uzavretia takého dodatku platí zodpovedajúca právna úprava všeobecne záväzných právnych predpisov Slovenskej republiky.
  7. Práva a povinnosti z tejto zmluvy prechádzajú aj na právnych nástupcov zmluvných strán.
  8. Táto zmluva je vypracovaná v dvoch vyhotoveniach, z ktorých jedno si ponechá objednávateľ a jedno zhotoviteľ.

V Rakytníku, dňa ........

................................................ ..........................................

**Ján Rencsok**  Meno a priezvisko

starosta obce

Objednávateľ Zhotoviteľ

Príloha č. 1 Rozpočet (doplní sa z ponuky úspešného uchádzača)

Príloha č. 2 Informácie o subdodávateľoch (ak relevantné, doplní sa v čase podpisu zmluvy)

Názov zákazky:

Názov uchádzača:

Zoznam subdodávateľov:

|  |  |  |
| --- | --- | --- |
| Názov a identifikačné údaje subdodávateľa: | Podiel zákazky: | Predmet subdodávky: |
|  |  |  |